Bon Jovi (album)
Bon Jovi je prvi studijski album američkog rock sastava Bon Jovi, objavljen 21. siječnja 1984. Producirali su ga Tony Bongiovi i Lance Quinn i jedini je Bon Jovijev album na kojem se nalazi pjesma koju nisu napisali članovi sastava, tj. "She Don't Know Me". Plasirao se na 43. mjesto na američkoj glazbenoj ljestvici Billboard 200.

Osim uspješnog singla "Runaway", ostale pjesme s albuma su vrlo rijetko izvođene uživo nakon što je sastav objavio album Slippery When Wet 1986. Međutim, tijekom turneje 2010., pjesme "Roulette", "Shot Through The Heart" i "Get Ready" izvođene su uživo. Pjesma "Shot Through the Heart" ne treba se miješati s poznatijom pjesmom "You Give Love a Bad Name" s albuma Slippery When Wet.

Časopis Kerrang! plasirao je ovaj album na 11. mjesto popisa najboljih rock albuma 1984.

Snimanje i produkcija 
Godine 1980., Jon Bon Jovi počinje s radom za Power Station, studio za snimanje u Manhattanu, čiji je suvlasnik bio njegov rođak Tony Bongiovi. Snima nekoliko demo pjesama i šalje ih nekolicini diskografskih kuća, ali se ne uspijeva istaći.

Godine 1982., posjećuje lokalnu radijsku stanicu WAPP 103.5FM, poznatiju pod imenom "The Apple". Nakon što tadašnji DJ, Chip Hobart, sasluša Jovijeve demo pjesme, svidi mu se "Runaway", te ju odluči uvrstiti u komplikacijski radijski album lokalnih talenata. Studijski glazbenici koji su pomogli snimiti "Runaway" poznati su kao The All Star Review. Bili su to: gitarist Tim Pierce, klavijaturist Roy Bittan, bubnjar Frankie LaRocka, basist Hugh McDonald i dodatni pjevači David Grahmme i Mick Seeley (navodno je Seeley također skladao klavijaturski uvod pjesme). McDonald će kasnije neslužbeno zamijeniti Aleca Johna Sucha kao Bon Jovijevog basistu.

Pjesma se počela puštati u New Yorku. Jon je potpisao ugovor s diskografskom kućom Mercury Records, koja je bila dio PolyGram tvrtke. Želio je ime za sastav, te mu je osoblje A&R-a u PolyGramu predložilo "Bon Jovi".

U ožujku 1983., Jovi je sastav pozvao Davida Bryana (tad Rashbauma) koji je zatim pozvao basistu Aleca Johna Sucha i iskusnog bubnjara Tica Torresa. Gitarist sastava u to vrijeme bio je Dave Sabo (još poznat kao "The Snake", tj. doslovno "Zmija"), koji je kasnije osnovao sastav Skid Row. Richie Sambora kasnije je zamijenio Davea Sabou.

Album je snimljen u studiju Power Station u Manhattanu. Prvobitni naziv mu je bio "Tough Talk" (sh. "Teška priča"), ali je promijenjen nakon što je diskografska kuća odlučila da je pametnije objaviti album s imenom samog sastava. Producirali su ga Tony Bongiovi i Lance Quinn. Većinu pjesama napisali su Jovi, Bryan i Sambora. "Burning for Love" i "Come Back" bile su prve pjesme napisane za album. Tri pjesme s albuma objavljene su kao singli: "Runaway", "She Don't Know Me" (samo u Japanu) i "Burning for Love".

Objava i odaziv 

AllMusic stranica ocijenila je album Bon Jovi s 3,5 od 5 zvjezdica. U recenziji ovog albuma, kritičar Leslie Mathew napisao je da "pjesme jesu jednostavne i napisane sa svim mogućim klišejima, ali album posjeduje značajno dosljedan hard rock zvuk, strasno odsvirane pjesme i postoji istančan osjećaj za melodiju".

Popis pjesama

Osoblje 

Bon Jovi
 Jon Bon Jovi – vokali, gitara
 Richie Sambora – gitara, prateći vokali
 Alec John Such – bas, prateći vokali
 Tico Torres – udaraljke
 David Bryan – klavijature, prateći vokali

Dodatno osoblje
 Roy Bittan – klavijature
 Chuck Burgi – dodatni bubnjevi
 David Grahmme – prateći vokali
 Doug Katsaros – dodatne klavijature
 Frankie La Rocka – bubnjevi
 Hugh McDonald – bas
 Aldo Nova – dodatna gitara i klavijature
 Tim Pierce – gitara
 Mick Seeley – prateći vokali

Aranžeri
 Larry Alexander
 Jeff Hendrickson
 John Bengelshmy

Singlovi

Ljestvice

Tjedne ljestvice

Godišnje ljestvice

Izvori 

Albumi 1984.
Albumi Bon Jovija
Authority control 2